stanford-oval/wikipedia huggingface dataset:
แฮย์ ซอกอวือ

ตอมัช ปาดูรา (ซ้าย) และมาแชย์ กามีแยญสกี (ขวา) นักประพันธ์เพลงที่นักประวัติศาสตร์เชื่อกันว่าเป็นผู้แต่งเพลงนี้
"แฮย์ ซอกอวือ" (โปแลนด์: Hej, Sokoły) หรือ "แฮย์ ซอกอลือ" (ยูเครน: Гей, со́коли; แปลว่า เฮ้ย เจ้านกเหยี่ยว) หรือชื่อดั้งเดิมว่า "ชัลซาอูกราอีนอว์" (โปแลนด์: Żal za Ukrainą; แปลว่า โหยหายูเครน) หรือ "นาแชลอแนย์อูกราอีแญ" (โปแลนด์: Na zielonej Ukrainie; แปลว่า ในยูเครนอันเขียวขจี) เป็นเพลงพื้นบ้านโปแลนด์เพลงหนึ่ง เนื้อร้องมีหลายฉบับ แต่ละฉบับมีรายละเอียดแตกต่างกันเล็กน้อย ใจความหลักบรรยายถึงชายหนุ่มคนหนึ่งซึ่งเป็นทหารคอสแซก (หรือไม่ก็ทหารอูห์ลาน) กำลังร่ำลาหญิงคนรักเป็นครั้งสุดท้าย
ที่มาของ "แฮย์ ซอกอวือ" ยังไม่เป็นที่ทราบกันแน่ชัด นักประวัติศาสตร์บางคนกล่าวว่าผู้แต่งเพลงนี้คือตอมัช ปาดูรา (ค.ศ. 1801–1871) กวีและนักแต่งเพลงชาวยูเครน–โปแลนด์ (อย่างไรก็ตาม จากการค้นคว้าล่าสุดของยูเครน ไม่ปรากฏเนื้อร้องของเพลงนี้ในชุดผลงานเพลงใด ๆ ของปาดูรา) ในขณะที่นักประวัติศาสตร์คนอื่น ๆ เชื่อว่าผู้แต่งเพลงนี้คือมาแชย์ กามีแยญสกี (ค.ศ. 1734–1825) นักประพันธ์เพลงคลาสสิกชาวโปแลนด์ เนื่องจากต้นกำเนิดที่ไม่ชัดเจนดังกล่าว บางครั้งเพลงนี้จึงได้รับการนำเสนอว่าเป็นเพลงพื้นบ้านโปแลนด์ หรือไม่ก็เพลงพื้นบ้านยูเครน หรือทั้งสองอย่าง
ออลกา คาร์ชือชึน นักวิจัยชาวยูเครน กล่าวว่า "แฮย์ ซอกอวือ" มีพื้นฐานมาจากแก่นทำนองของเพลงพื้นบ้านโปแลนด์เพลงหนึ่งจากคริสต์ศตวรรษที่ 19 แต่ใช้ท่อนเริ่มและท่อนร้องรับใหม่ เพลงในรูปแบบปัจจุบันปรากฏครั้งแรกในช่วงครึ่งหลังของคริสต์ศตวรรษที่ 20 เพลงฉบับภาษายูเครนเป็นการแปลจากฉบับภาษาโปแลนด์
"แฮย์ ซอกอวือ" เป็นที่นิยมในหมู่ทหารโปแลนด์ในช่วงสงครามโปแลนด์–โซเวียต และในหมู่นักรบกองโจรของกองทัพบ้านเกิดโปแลนด์ในช่วงสงครามโลกครั้งที่ 2 ในปัจจุบันเพลงนี้ได้รับความนิยมในโปแลนด์ ยูเครน และสโลวาเกีย และได้รับความนิยมรองลงมาในเบลารุสและภาคตะวันออกของเช็กเกีย มารือลา รอดอวิตช์ นักร้องเพลงพื้นบ้านชาวโปแลนด์ ยังนำเพลงนี้มาขับร้องใหม่จนเป็นที่นิยมอย่างสูง
แผนตะวันออก

แผนตะวันออก (อังกฤษ: Plan East; โปแลนด์: Plan Wschód) เป็นแผนปฏิบัติการทางทหารของโปแลนด์ ถูกร่างขึ้นในช่วงคริสต์ทศวรรษ 1920-1930 ในกรณีที่มีการโจมตีจากสหภาพโซเวียต ไม่เหมือนกับแผนตะวันตก รัฐบาลโปแลนด์ให้ความสำคัญกับการรับมือกับกองทัพโซเวียต ซึ่งมองว่าเป็นภัยคุกคามทางทหารที่สำคัญที่สุด และมีขีดความสามารถในการเริ่มสงครามเต็มรูปแบบได้
ประวัติ

นับตั้งแต่ได้มีการสร้างชาติโปแลนด์ขึ้นมาใหม่หลังจากสงครามโลกครั้งที่หนึ่งสิ้นสุด สาธารณรัฐโปแลนด์ที่สองต้องตกอยู่ท่ามกลางสงครามและความขัดแย้งกับประเทศเพื่อนบ้านเกือบทั้งหมด (สหภาพโซเวียต เยอรมนี ยูเครน ลิทัวเนีย และเชโกสโลวาเกีย) อย่างไรก็ตาม มีเพียงสองประเทศเท่านั้นที่ถูกพิจารณาว่าเป็นภัยคุกคามหลัก - เยอรมนีและสหภาพโซเวียต
ระหว่างช่วงคริสต์ทศวรรษ 1920-1930 ผู้นำของโปแลนด์มุ่งความสนใจไปยังการรับมือกับภัยคุกคามจากทางทิศตะวันออก ซึ่งเป็นความทรงจำจากสงครามโปแลนด์-โซเวียต ทั้งกองทัพโปแลนด์และรัฐบาลต่างก็เชื่อว่าสงครามกับสหภาพโซเวียตนั้นเป็นสิ่งที่หลีกเลี่ยงได้ และยังมีการเตรียมการเหนือกว่าการรับมือในกรณีที่เกิดความขัดแย้งกับเยอรมนี จนกระทั่งหลังจาก ค.ศ. 1935 เมื่อการโฆษณาชวนเชื่อต่อต้านเยอรมนีเริ่มเข้มข้นขึ้นในเยอรมนี นักวางแผนจึงได้หันมาร่างแผนการตะวันตกเพื่อรับมือกับภัยคุกคามจากทางตะวันตกที่เพิ่มมากขึ้น อย่างไรก็ตาม ที่มั่นและปราการตามแนวชายแดนตะวันออกของโปแลนด์ก็มีจำนวนมากกว่าในทางตะวันตกอยู่มาก
ประวัติ > ความขัดแย้งตามแนวชายแดนด้านตะวันออก

แนวชายแดนโปแลนด์ที่ติดต่อกับสหภาพโซเวียตมีความยาวกว่า 1,412 กิโลเมตร ซึ่งเมื่อเทียบกับแนวชายแดนที่ติดกับเยอรมนีแล้ว มีความยาว 1,912 กิโลเมตร แต่แนวชายแดนทั้งสองด้านไม่มีปราการตามธรรมชาติเลย ทำให้การป้องกันเป็นไปด้วยความยากลำบาก
รัฐบาลโซเวียตฉีกสนธิสัญญาสันติภาพริกา ซึ่งลงนามในกรุงมอสโก เมื่อ ค.ศ. 1921 ในตอนต้นของคริสต์ทศวรรษ 1920 สหภาพโซเวียตได้ส่งกองโจรมาโจมตีหัวเมืองโปแลนด์ตามแนวชายแดนหลายครั้ง ซึ่งนำไปสู่การก่อตั้งกองกำลังป้องกันชายแดน การโจมตีดังกล่าวเกิดขึ้นตลอดทศวรรษ แต่เริ่มลดจำนวนลงเมื่อถึงคริสต์ทศวรรษ 1930 โดยเฉพาะอย่างยิ่ง หลังจากลงนามในสนธิสัญญาไม่รุกรานกันระหว่างโซเวียต-โปแลนด์ เมื่อ ค.ศ. 1932
อ่านเพิ่ม

Rajmund Szubański, Plan operacyjny "Wschód", Warszawa 1994, ISBN 83-11-08313-4
Stanisław Feret, Polska sztuka wojenna 1918-39, Warszawa 1972.
Stanley S.Seidner, Marshal Edward Śmigły-Rydz Rydz and the Defense of Poland, New York, 1978.
แหล่งข้อมูลอื่น

(ในภาษาโปแลนด์) Plan operacyjny "Wschód" discussed on a University of Warsaw forum
(ในภาษาโปแลนด์) POLSKI PLAN OBRONNY ZACHÓD
(ในภาษายูเครน) Polish interbellum fortifications in Ukraine - present day photos เก็บถาวร 2008-09-05 ที่ เวย์แบ็กแมชชีน
โลทัสทาวเวอร์

| โลทัสทาวเวอร์ |
| --- | --- |
Lotus Tower  Nelum Kuluna නෙළුම් කුළුණ தாமரைக் கோபுரம் Thaamarai Kopuram
โลทัสทาวเวอร์

ข้อมูลทั่วไป
สถานะ: เสร็จสมบูรณ์
ประเภท: มิกซ์ยูส:  Digital Terrestrial Television ISDB-T โทรคมนาคม หอสังเกตการณ์ บริการ จัดกิจกรรม สถานที่ท่องเที่ยว การค้า
ที่ตั้ง: โคลัมโบ, ศรีลังกา
พิกัด: 06°55′37″N 79°51′30″E﻿ / ﻿6.92694°N 79.85833°E﻿ / 6.92694; 79.85833
แล้วเสร็จ: 15 กันยายน 2019
เปิดใช้งาน: 16  กันยายน 2019
ความสูง
เสาอากาศ: 356 m (1,168.0 ft)
ข้อมูลทางเทคนิค
จำนวนชั้น: 13  (6 ชั้นในฐาน, 7 ในดอกบัว)
ลิฟต์: 8
เว็บไซต์
http://www.lotustower.lk/
โลทัสทาวเวอร์ (Lotus Tower; สิงหล: නෙළුම් කුළුණ; ทมิฬ: தாமரைக் கோபுரம்) หรือ โคลัมโบโลทัสทาวเวอร์ (Colombo Lotus Tower) เป็นหอคอยสูง 356 เมตร ตั้งอยู่ในเมืองโคลัมโบ ประเทศศรีลังกา ถือเป็นแลนด์มาร์กและสัญลักษณ์สำคัญของประเทศศรีลังกา เมื่อเปิดตัวหอคอยในวันที่ 16 กันยายน 2019 หอคอยนี้กลายเป็นสิ่งก่อสร้างเดี่ยวที่สูงที่สุดในเอเชียใต้ และเป็นสิ่งก่อสร้างที่สูงที่สุดเป็นอันดับสองในเอเชียใต้รองลงมาจาก INS Kattabomman ในประเทศอินเดีย หอคอยนี้ถือว่าเป็นหอคอยที่สูงที่สุดเป็นอันดับที่ 11 ในเอเชีย และอันดับที่ 19 ของโลก ในตอนแรกมีแผนจะสร้างหอคอยนี้ในย่านชานเมืองของเปลิญะโกฑา (Peliyagoda) แต่สุดท้ายรัฐบาลย้ายมาสร้างในย่านกลางเมืองโคลัมโบแทน หอคอยทรงดอกบัวนี้ใช้งานเป็นหอคอยสำหรับการสื่อสาร เป็นหอสังเกตการณ์ และมีบริการและร้านค้าต่าง ๆ มากมาย ด้วยค่าใช้จ่ายก่อสร้างรวม 104.3 ล้านดอลลาร์สหรัฐ ซึ่งสนับสนุนด้านเงินทุนโดยธนาคารเพื่อการนำเข้าและส่งออกแห่งชาติ ประเทศจีน
หอคอยนี้เปิดสู่สาธารณชนเมื่อวันที่ 16 กันยายน 2019 โดยประธานาธิบดีศรีลังกา ไมตรีปาละ สิริเสนะ ใช้เวลาก่อสร้างรวม 7 ปี
โมฮัมเหม็ด ดาวูด ข่าน

| โมฮัมเหม็ด ดาวูด ข่าน |
| --- | --- |
โมฮัมเหม็ด ดาวูด ข่าน ในปี ค.ศ. 1975

ประธานาธิบดีอัฟกานิสถาน คนที่ 1
ดำรงตำแหน่ง 17 กรกฎาคม ค.ศ 1973 – 28 เมษายน ค.ศ. 1978
ก่อนหน้า: พระเจ้าโมฮัมเหม็ด ซาเฮียร์ ชาห์ (พระมหากษัตริย์)
ถัดไป: อับดุล ควาดิร์ ดาการ์วัล (รักษาการ) นูร์ มูฮัมหมัด ตะรากี
นายกรัฐมนตรีอัฟกานิสถาน
ดำรงตำแหน่ง 7 กันยายน ค.ศ. 1953 – 10 มีนาคม ค.ศ. 1963
กษัตริย์: พระเจ้าโมฮัมหมัด ซาฮีร์ ชาห์
ก่อนหน้า: ชาห์ มะห์มูด ข่าน
ถัดไป: โมฮัมหมัด ยูซุฟ
 
ข้อมูลส่วนบุคคล
เกิด: 18 กรกฎาคม ค.ศ. 1909(1909-07-18) คาบูล, เอมิเรตอัฟกานิสถาน
เสียชีวิต: 28 เมษายน ค.ศ. 1978(1978-04-28) (68 ปี) คาบูล, สาธารณรัฐอัฟกานิสถาน
ศาสนา: อิสลาม นิกายซุนนีย์
พรรคการเมือง: พรรคปฏิวัติแห่งชาติอัฟกานิสถาน

โมฮัมเหม็ด ดาวูด ข่าน (อังกฤษ: Mohammed Daoud Khan; ปาทาน: سردار محمد داود خان;  18 กรกฎาคม ค.ศ. 1909 – 28 เมษายน ค.ศ. 1978) เป็นนักการเมืองชาวอัฟกานิสถาน เป็น​ประธานาธิบดีคนแรกและคนเดียว​ของสาธารณ​รัฐอัฟกานิสถาน (ค.ศ. 1973–1978)
โมฮัมเหม็ด ดาวูด ข่านเกิดที่กรุงคาบูล เมื่อ ค.ศ. 1909 เป็นโอรสของเจ้าชายโมฮัมเหม็ด อะซิซ ข่าน ผู้ทรงเป็นลูกพี่ลูกน้อง พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ในวัยเด็ก ดาวูด ข่านสนใจด้านการเมือง หลังจบการศึกษาจากฝรั่งเศส เขาดำรงตำแหน่งรัฐมนตรีหลายกระทรวง ก่อนที่จะได้รับตำแหน่งนายกรัฐมนตรีอัฟกานิสถาน ในปี ค.ศ. 1953 เขามีนโยบายเป็นมิตรกับสหภาพโซเวียตและสนับสนุนการรวมชาวปาทานในปากีสถาน ซึ่งนโยบายดังกล่าวทำให้อัฟกานิสถานต้องประสบปัญหาเศรษฐกิจ ความขัดแย้งระหว่างปากีสถานและอัฟกานิสถานดำเนินไปจนกระทั่งดาวูด ข่านถูกบีบให้ลาออกจากตำแหน่งในปี ค.ศ. 1963 10 ปีต่อมา (ค.ศ. 1973) ดาวูด ข่านที่ได้รับการสนับสนุนจากพรรคประชาธิปไตยประชาชนอัฟกานิสถาน (PDPA) ก็ยึดอำนาจจากพระเจ้าโมฮัมหมัด ซาฮีร์ ชาห์ เปลี่ยนอัฟกานิสถานเป็นสาธารณรัฐ และแต่งตั้งตนเองเป็นประธานาธิบดี เขาเริ่มนโยบายสมัยใหม่หลายอย่าง และในขณะเดียวกันก็กำจัดกลุ่มคนที่เป็นภัยต่ออำนาจของเขา ความขัดแย้งระหว่างดาวูด ข่านกับพรรค PDPA มาถึงจุดแตกหักในปี ค.ศ. 1978 เมื่อผู้นำฝ่ายซ้ายคนหนึ่งของพรรคถูกสังหาร ทำให้เกิดการลุกฮือจนกระทั่งวันที่ 27 เมษายน ค.ศ. 1978 เกิดการปฏิวัติเซาร์ (Saur Revolution) นำโดยพรรค PDPA ตัวดาวูด ข่านและครอบครัวถูกสังหารในวันต่อมา
ในปี ค.ศ. 2008 มีการค้นพบหลุมศพของดาวูด ข่านและครอบครัวที่นอกกรุงคาบูล และมีการจัดงานศพแบบรัฐพิธีในปีต่อมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โมฮัมเหม็ด ดาวูด ข่าน
| ด ค กประมุขแห่งรัฐอัฟกานิสถาน (ตั้งแต่ ค> ศ. 1973) |
| --- | --- |
 สาธารณรัฐดาวูด (ประธานาธิบดี):  โมฮัมเหม็ด ดาวูด ข่าน 
 สาธารณรัฐประชาธิปไตย (ประธาน):  นูร์ มูฮัมหมัด ตะรากี  ฮะฟีซอลลาห์ อะมีน  บาบรัค คาร์มาล  ฮาญี โมฮัมหมัด ชัมคานี*  โมฮัมหมัด นาญิบุลลอฮ์  อับดุล ราฮิม ฮาติฟ* 
 รัฐอิสลาม (ประธานาธิบดี):  ซิบฆัตตุลลอฮ์ โมญัดเดดี*  บูร์ฮานุดดีน รับบานี  แฮมิด คาร์ไซ* 
 เอมิเรตอิสลาม (ผู้นำสูงสุด):  มุฮัมมัด อุมัร 
 รัฐอิสลามเปลี่ยนผ่าน (ประธานาธิบดี):  แฮมิด คาร์ไซ 
 สาธารณรัฐอิสลาม (ประธานาธิบดี):  แฮมิด คาร์ไซ  อัชราฟ ฆานี 
 เอมิเรตอิสลาม (ผู้นำสูงสุด):  ฮิบะตุลลอฮ์ อะคูนซาดะฮ์ 
 * รักษาการ
โลก

บทความนี้เกี่ยวกับโลกในมุมมองของมนุษย์ สำหรับความหมายทางดาราศาสตร์ ดูที่ โลก (ดาวเคราะห์)
"เดอะบลูมาร์เบิล" ภาพถ่ายดาวเคราะห์โลกจากยาน อพอลโล 17
โลก (สันสกฤต: लोक, บาลี: loka; อังกฤษ: world; สัญลักษณ์: ) มีความหมายโดยปริยายหมายถึงหมู่มนุษย์ รวมทั้งอารยธรรมมนุษย์โดยรวมทั้งหมด โดยเฉพาะในด้านประสบการณ์ ประวัติศาสตร์ หรือสภาพของมนุษย์โดยทั่ว ๆ ไป ทั้งนี้ คำว่า ทั่วโลก หมายถึงสถานที่ใด ๆ บนดาวเคราะห์โลก
ในทางปรัชญามองโลกอยู่ 2 แบบ คือ
โลกที่เป็นเอกภพทางกายภาพทั้งหมด
โลกในแบบภววิทยา
ในทางเทววิทยา โลก หมายถึง โลกที่เป็นวัตถุหรือภพภูมิที่เป็นโลกียะ ซึ่งต่างจากสภาพเจตะ อุตรภาพ หรือศักดิ์สิทธิ์
คำว่า "โลกาวินาศ" หมายถึง สภาพการณ์ที่เชื่อว่าเป็นจุดสิ้นสุดของประวัติศาสตร์มนุษยชาติ แนวคิดนี้มักพบในศาสนาต่าง ๆ
ประวัติศาสตร์โลก หมายถึง พัฒนาการทางภูมิรัฐศาสตร์หลัก ๆ ในช่วง 5 สหัสวรรษตั้งแต่อารยธรรมแรกมาจนปัจจุบันนี้
ประชากรโลก หมายถึง จำนวนรวมประชากรมนุษย์ทั้งหมดในช่วงเวลาหนึ่ง ๆ และเช่นเดียวกันคำว่าเศรษฐกิจโลกก็หมายถึง สภาพเศรษฐกิจของสังคมทั้งหมดทุกประเทศ โดยเฉพาะในบริบทของโลกาภิวัตน์
คำว่าโลกใน ศาสนาโลก ภาษาโลก และสงครามโลก เน้นถึงขอบข่ายระหว่างประเทศหรือระหว่างทวีป โดยไม่ได้หมายความว่าเกี่ยวกับโลกโดยรวมทั้งหมด
ส่วนคำว่าโลกในแผนที่โลก ภูมิอากาศโลก มิได้หมายถึงโลกในเชิงวัฒนธรรมหรืออารยธรรมมนุษย์ แต่หมายถึงดาวเคราะห์โลก
กาจิอาคุตะ

Japanese manga series
| --- | --- |
กาจิอาคุตะ
ガチアクタ
แนว: แอคชั่น ดาร์กแฟนตาซี
มังงะ
เขียนโดย: เคอิ อูรานะ
สำนักพิมพ์: สำนักพิมพ์โคดันชะ
สำนักพิมพ์ภาคภาษาไทย: ฟีนิกซ์
ในเครือ: Shōnen Magazine Comics
นิตยสาร: โชเน็นแม็กกาซีนรายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 16 กุมภาพันธ์ พ.ศ. 2565 – ปัจจุบัน
จำนวนเล่ม: 11
อนิเมะโทรทัศน์
กำกับโดย: ฟุมิฮิโกะ สึกะนุมะ
เขียนบทโดย: ฮิโรชิ เซโกะ
สตูดิโอ: โบนส์
ฉาย:  พ.ศ. 2567  –  กำหนดการ
กาจิอาคุตะ(ญี่ปุ่น: ガチアクタ) เป็นซีรีส์มังงะญี่ปุ่นที่เขียนและวาดโดยเคอิ อูรานะ ซีรีส์นี้เริ่มตีพิมพ์ในนิตยสาร โชเน็นแม็กกาซีนรายสัปดาห์ ของสำนักพิมพ์โคดันชะ เมื่อกุมภาพันธ์ พ.ศ. 2565 ณ ปัจจุบัน ซีรีส์นี้มีตอนที่ตีพิมพ์รวมกันอยู่ในเล่ม (ทังโกบง) จำนวน 11 เล่ม ซีรีส์มังงะนี้ได้รับการอนุมัติให้ทำเป็นซีรีส์อนิเมะโทรทัศน์ โดยทีมผลิตของสตูดิโอโบนส์ และมีกำหนดที่จะเริ่มฉายในปี พ.ศ. 2568
สื่อต่างๆ > มังงะ

เขียนและวาดภาพโดย เคอิ อุรานะ เริ่มต้นตีพิมพ์ในนิตยสาร โชเน็นแม็กกาซีนรายสัปดาห์ ของ สำนักพิมพ์โคดันชะ เมื่อวันที่ 16 กุมภาพันธ์ ค.ศ. 2022 ในเดือนมิถุนายน พ.ศ. 2567 มีการรวบรวมแต่ละบทของซีรีส์นี้ไว้ใน 11 เล่ม (ทังโกบง)
ในเดือนสิงหาคม พ.ศ. 2565 อุรานะ ระบุว่า "เวอร์ชันต่างประเทศ" อยู่ระหว่างการผลิต ในเดือนมีนาคม พ.ศ.  2566 สำนักพิมพ์โคดันชะสหรัฐอเมริกาได้ประกาศว่าพวกเขาได้รับลิขสิทธิ์ซีรีส์นี้สำหรับการตีพิมพ์เป็นภาษาอังกฤษ
สื่อต่างๆ > อนิเมะ

ซีรีส์อนิเมะโทรทัศน์ที่กำกับโดย ฟูมิฮิโกะ ซูกานุมะ และผลิตโดยสตูดิโอ โบนส์ และเขียนบทโดย ฮิโระชิ เซโกะ จะเริ่มฉายในปี พ.ศ. 2568
การตอบรับ

คอลัมนิสต์ของ Real Sound [ja] ชอบการสร้างโลก, ฉากที่มีการกระทำ, และสมบัติดาร์กแฟนตาซีของเรื่องราวนี้, รวมไปถึงตัวละครหลักด้วย มาซากิ เอ็นโด จาก Tsutaya News ชอบภาพวาดและตัวละครหลักของเรื่องราวนี้ Atsushi Ohkubo recommended the series.อัตสึชิ โอคุโบะ แนะนำเรื่องราวนี้ค่ะ
ในปี พ.ศ. 2565 ในงานNext Manga Award ซีรีส์นี้อยู่ในอันดับที่ 13 ในหมวดมังงะสิ่งพิมพ์ นอกจากนี้ยังเป็นตัวเลือกที่ได้รับความนิยมมากที่สุดในหมู่ผู้มีสิทธิเลือกตั้งชาวอังกฤษ แม้ว่าซีรีส์นี้จะไม่ได้ออกฉายเป็นภาษาอังกฤษก็ตาม  ซีรีส์นี้อยู่ในอันดับที่ 14 ในการ์ตูนแนะนำของพนักงานร้านหนังสือทั่วประเทศประจำปี พ.ศ. 2566 ได้รับการเสนอชื่อเข้าชิง Kodansha Manga Award ครั้งที่ 47 ในประเภท โชเน็ง ในปี พ.ศ. 2566 ยังได้รับการเสนอชื่อเข้าชิงรุ่นที่ 48 ในประเภทเดียวกันในปี พ.ศ. 2567
แหล่งข้อมูลอื่น

Official manga website (ในภาษาญี่ปุ่น)
Official anime website (ในภาษาญี่ปุ่น)
กาจิอาคุตะ (มังงะ) ที่เครือข่ายข่าวอนิเมะ
แอ็กซ็องพรอว็องส์

| แอ็กซ็องพรอว็องส์ |
| --- | --- |
เมืองรองและเทศบาล
บนลงล่าง ซ้ายไปขวา: อาสนวิหานแอ็กซ์, Place d'Albertas, Pavillon Vendôme, หอนาฬิกาที่ศาลากลาง และ Fontaine de la Rotonde
   ธง ตราอาร์ม
ประเทศ: ฝรั่งเศส
แคว้น: พรอว็องซาลป์-โกตดาซูร์
จังหวัด: บุช-ดูว์-โรน
เขต: แอ็กซ็องพรอว็องส์
อำเภอ: แอ็กซ็องพรอว็องส์ 1แอ็กซ็องพรอว็องส์ 2
สหเทศบาล: แอ็กซ์-มาร์แซย์-พรอว็องส์
การปกครอง
 • นายกเทศมนตรี (2020–2026) : Sophie Joissains
พื้นที่1: 186.08 ตร.กม. (71.85 ตร.ไมล์)
ประชากร (มกราคม ค.ศ. 2018)2: 143,097 คน
 • ความหนาแน่น: 770 คน/ตร.กม. (2,000 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 13001 /13100, 13090
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
แอ็กซ็องพรอว็องส์ (ฝรั่งเศส: Aix-en-Provence, ออกเสียง: [ɛksɑ̃ pʁɔvɑ̃s] ( ฟังเสียง); อุตซิตา: Ais de Provença) หรือเรียกสั้น ๆ ว่า แอ็กซ์ (ฝรั่งเศส: Aix) เป็นเทศบาลทางภาคใต้ของประเทศฝรั่งเศส ตั้งอยู่ในจังหวัดบุช-ดูว์-โรน แคว้นพรอว็องซาลป์-โกตดาซูร์ แอ็กซ็องพรอว็องส์ตั้งอยู่ 33 กิโลเมตรทางเหนือของเทศบาลมาร์แซย์ซึ่งเป็นเมืองท่าสำคัญของฝรั่งเศสที่อยู่ติดกับทะเลเมดิเตอร์เรเนียน
เมืองแอ็กซ์ก่อตั้งขึ้นเมื่อ 123 ปีก่อนคริสต์ศักราชในสมัยสาธารณรัฐโรมัน ในคริสต์ศตวรรษที่ 4 มีฐานะเป็นศูนย์กลางของมณฑลแกลเลียนาร์โบเนนซิสของโรมัน จนกระทั่งในปี ค.ศ. 477 ก็ถูกชาววิซิกอทพิชิต ก่อนที่ในศตวรรษต่อมา เมืองแอ็กซ์ถูกชาวแฟรงก์กับชนลอมบาร์ดแย่งชิงและผลัดกันครองเมือง จนกระทั่งถูกพวกอาระเบียเพเทรียเข้ามายึดครองในปี ค.ศ. 731 และถูกชาร์ล มาร์แตล เข้ายึดครองในปี ค.ศ. 736 ทั้งนี้ในสมัยกลาง เมืองแอ็กซ์ถือเป็นเมืองศูนย์กลางของพรอว็องส์ และเริ่มตกอยู่ใต้การปกครองของฝรั่งเศสในปี ค.ศ. 1487 เป็นต้นมา โดยในปี ค.ศ. 1501 พระเจ้าหลุยส์ที่ 12 โปรดให้สถาปนารัฐสภาแห่งพรอว็องส์โดยมีที่ประชุมสภาอยู่ในเมืองแอ็กซ์ รัฐสภานี้เป็นอันยุติลงในปีค.ศ.  1789 เมื่อเข้าสู่ช่วงการปฏิวัติฝรั่งเศส
ภูมิอากาศ

| ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).เดือน | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ม.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ก.พ. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).มี.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).เม.ย. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).พ.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).มิ.ย. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ก.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ส.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ก.ย. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ต.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).พ.ย. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ธ.ค. | ข้อมูลภูมิอากาศของแอ็กซ็องพรอว็องส์ (ค> ศ. 1981–2010, สูงสุด ค.ศ. 1955–ปัจจุบัน).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 20.9 (69.6) | 22.8 (73) | 25.6 (78.1) | 28.2 (82.8) | 34.2 (93.6) | 42.0 (107.6) | 40.2 (104.4) | 39.3 (102.7) | 34.6 (94.3) | 29.9 (85.8) | 23.6 (74.5) | 22.7 (72.9) | 42.0 (107.6) |
| อุณหภูมิสูงสุดเฉลี่ย °C (°F) | 11.4 (52.5) | 12.4 (54.3) | 15.6 (60.1) | 18.3 (64.9) | 22.8 (73) | 27.1 (80.8) | 30.6 (87.1) | 30.1 (86.2) | 25.5 (77.9) | 20.8 (69.4) | 15.0 (59) | 11.9 (53.4) | 20.2 (68.4) |
| อุณหภูมิเฉลี่ยแต่ละวัน °C (°F) | 6.2 (43.2) | 6.9 (44.4) | 9.7 (49.5) | 12.4 (54.3) | 16.7 (62.1) | 20.5 (68.9) | 23.6 (74.5) | 23.2 (73.8) | 19.3 (66.7) | 15.4 (59.7) | 9.9 (49.8) | 6.9 (44.4) | 14.3 (57.7) |
| อุณหภูมิต่ำสุดเฉลี่ย  °C (°F) | 0.9 (33.6) | 1.3 (34.3) | 3.7 (38.7) | 6.5 (43.7) | 10.5 (50.9) | 14.0 (57.2) | 16.6 (61.9) | 16.2 (61.2) | 13.0 (55.4) | 10.0 (50) | 4.8 (40.6) | 1.9 (35.4) | 8.3 (46.9) |
| อุณหภูมิต่ำสุดที่เคยบันทึก °C (°F) | −16.6 (2.1) | −20.2 (-4.4) | −12.5 (9.5) | −4.0 (25) | −1.1 (30) | 3.2 (37.8) | 6.0 (42.8) | 4.0 (39.2) | 1.7 (35.1) | −4.7 (23.5) | −9.0 (16) | −14.9 (5.2) | −20.2 (−4.4) |
| หยาดน้ำฟ้า มม (นิ้ว) | 51.7 (2.035) | 36.1 (1.421) | 34.8 (1.37) | 56.3 (2.217) | 51.2 (2.016) | 30.7 (1.209) | 13.3 (0.524) | 36.0 (1.417) | 85.7 (3.374) | 74.6 (2.937) | 61.4 (2.417) | 54.0 (2.126) | 585.8 (23.063) |
| วันที่มีหยาดน้ำฟ้าโดยเฉลี่ย (≥ 1.0 mm) | 5.7 | 4.6 | 4.3 | 6.6 | 5.4 | 3.6 | 1.9 | 3.1 | 4.9 | 6.5 | 6.7 | 5.9 | 59.3 |
| จำนวนชั่วโมงที่มีแดด | 150.7 | 178.7 | 238.8 | 242.0 | 289.4 | 327.3 | 370.2 | 328.6 | 256.2 | 185.1 | 154.1 | 140.1 | 2,861.0 |
แหล่งที่มา: Météo France
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
โอม มณี ปัทเม หูม

หินมณีสลักด้วยมนตร์ "โอม มณี ปัทเม หูม" ในซังสการ์
ภาพสลักพระษฑักษรีอวโลกิเตศวรโพธิสัตว์ และมนตร์ "โอม มณี ปัทเม หูม"
ยอดพระรัศมีของพระโพธิสัตว์กวนอิมบนทะเลแห่งหนานชาน ซึ่งมีการสลักมนตร์ "โอม มณี ปัทเม หูม"
โอม มณิ ปัทเม หูม (Oṃ maṇi padme hūṃ; สันสกฤต: ॐ मणि पद्मे हूँ, สัทอักษรสากล: [õːː mɐɳɪ pɐdmeː ɦũː], ทิเบต: ཨོཾ་མ་ཎི་པདྨེ་ཧཱུྃ, ไวลี: oM ma Ni pad+me hU~M, จีน: 唵嘛呢叭咪吽; พินอิน: Ōng mā nī bēi mēi hōng) หรือในเอกสารไทยนิยมใช้ โอม มณี ปัทเม หูม หรือ โอม มา นี แปะ หมี่ ฮง ตามการอ่านทับศัพท์ภาษาจีนแต้จิ๋ว เป็นมนตร์หกพยางค์ในภาษาสันสกฤต ซึ่งเกี่ยวข้องเป็นพิเศษกับพระโพธิสัตว์แห่งความเมตตา พระษฑักษรี ปางสี่กร ปรากฏการใช้ครั้งแรกในคัมภีร์ของมหายาน การัณฑวยูหสูตร ซึ่งเรียกมนตร์นี้ในชื่อ ษฑกฺษร ("หกพยางค์") และ บรมหฤทัย ของพระโพธิสัตว์อวโลกิเตศวร ในคัมภีร์นี้มองว่ามนตร์นี้เป็นเหมือนรูปย่นย่อของคำสอนทั้งปวงในพุทธศาสนา
คำแปลแท้จริงและความสำคัญของมนตร์นี้ยังเป็นที่พูดถึงโดยมากในบรรดานักวิชาการพุทธศาสนา คำแปลตรงตัวในภาษาอังกฤษมีแปลไว้ว่า "ขอบูชาแด่แก้วมณีในดอกบัว" หรือในรูปกล่าวประกาศที่อาจแปลว่า "ข้าพเจ้าในแก้วมณี-ดอกบัว" ในขณะที่ในภาษาไทยมีการแปลไว้ว่า "โอม แก้วมณีในดอกบัว" มนตร์นี้ประกอบด้วยคำว่า ปัทม แปลว่าดอกบัวอินเดีย (Nelumbo nucifera) กับ มณี  ซึ่งในศาสนาพุทธนิยมใช้เรียกมณีทางจิตวิญญาณหรือจินตมณี ส่วนคำนำว่า โอม เป็นพยางค์ศักดิ์สิทธิ์ในศาสนาอินเดีย และ หูม ใช้แทนดวงวิญญาณแห่งการตรัสรู้
ในศาสนาพุทธแบบทิเบต มนตร์นี้เป็นมนตร์ที่มีสวดกันทั่วไปที่สุด ทั้งในฆราวาสและสงฆ์ นอกจากนี้ยังปรากฏในฐานะส่วนหนึ่งของทิวทัศน์ที่พบได้ในทิเบต ในรูปของหินมณี หรือใสธงมนตร์กับกงล้อมนตร์
นับตั้งแต่ศตวรรษที่ 11 ซึ่งมีการติดต่อสัมพันธ์ระหว่างชาวพุทธในจีน ทิเบต และมองโกเลียมากขึ้น มนตร์นี้ได้เข้ามาสู่ศาสนาพุทธแบบจีน รวมถึงถูกนำไปประยุกต์ใช้ในลัทธิเต๋าของจีน
โวล์ฟ เมสซิ่ง

โวล์ฟ เมสซิ่ง
โวล์ฟ เมสซิ่ง (อังกฤษ: Wolf Messing) มีชื่อเต็มว่า โวล์ฟ เกรโกเรวิช เมสซิ่ง (Wolf Gregorevich Messing; ฮีบรู: וּוֹלףֿ מסינג; โปแลนด์: Wolf Grigorewicz Messing; รัสเซีย: Во́льф Григо́рьевич (Ге́ршикович) Ме́ссинг Vóľf Gérškovič (Grigór'evič) Méssing) เป็นบุคคลผู้มีพลังจิตที่มีชื่อเสียงคนหนึ่งของโลกในยุคสงครามโลกครั้งที่สอง โวล์ฟ เมสซิ่ง เกิดเมื่อวันที่ 10 กันยายน ค.ศ. 1899 ที่เมืองโกรากาลวาเรีย ซึ่งเป็นเมืองที่อยู่ติดกับพรมแดนโปแลนด์กับรัสเซีย ใกล้กับกรุงวอร์ซอ เมืองหลวงของประเทศโปแลนด์
โดยครอบครัวของเมสซิ่งอยู่ในฐานะยากจนใช้ชีวิตแบบเรียบง่ายและเคร่งศาสนา ในวัยเด็กเมสซิ่งสามารถเรียนรู้และอ่านคำภีร์โบราณของศาสนายิวได้อย่างแตกฉาน จนมีนักบวชคนหนึ่งแถวบ้านได้สนับสนุนให้ไปเรียนต่อทางด้านศาสนาในหมู่บ้านแห่งหนึ่ง แต่เมสซิ่งไม่มีความสุขและไม่ชอบเลย เมื่ออายุได้ 11 ปี เมสซิ่งได้หันเหชีวิตไปท่องโลกด้วยตัวเองตามลำพังโดยมีเงินติดตัวเพียง 18 เซ็นต์  และได้ใช้พลังจิตสะกดพนักงานตรวจตั๋วรถไฟให้เห็นว่าเศษกระดาษที่เมสซิ่งยื่นให้ไปนั้นเป็นตั๋วรถไฟจริง ๆ ซึ่งพนักงานก็ได้เอากระดาษแผ่นนั้นสอดเข้าไปในเครื่องเจาะรู เจาะรูและยื่นให้เมสซิ่งคืน ซึ่งนับว่าเป็นครั้งแรกของเมสซิ่งที่ได้ใช้พลังจิตสะกดผู้อื่น
โวล์ฟ เมสซิ่ง มาใช้ชีวิตอยู่ ณ เมืองเบอร์ลิน โดยทำงานเป็นพนักงานส่งของในเขตของชาวยิว ครั้งหนึ่งได้เกิดเป็นลมหน้ามืดล้มลงไป หลังจากได้นำส่งเข้าโรงพยาบาล แพทย์ได้ทำการตรวจหัวใจของเมซิ่งแล้วพบว่า หยุดเต้น ไม่หายใจ จึงถูกนำร่างเข้าสู่ห้องเก็บศพและเกือบถูกส่งกลบแล้ว แต่ปรากฏว่าได้มีนักศึกษาแพทย์คนหนึ่งได้ทำการตรวจร่างกายของเมสซิ่งอย่างละเอียดอีกครั้งหนึ่ง พบว่า เมสซิ่งยังไม่ตาย เพียงแต่หัวใจและชีพจรเต้นอ่อนมากจนแทบจะวัดไม่ได้เลย ซึ่งต่อมาได้มีนักวิทยาศาสตร์ที่ศึกษาด้านพลังจิตและเรื่องลึกลับนี้ เชื่อว่า เหตุการณ์นี้เป็นการสะกดจิตตัวเอง
โวล์ฟ เมสซิ่ง ได้พบปะกับบุคคลที่มีชื่อเสียงหลายคนระดับโลก เช่น อัลเบิร์ต ไอน์สไตน์, ซิกมันด์ ฟรอยด์ และมหาตมะ คานธี โดยได้แสดงพลังจิตของตนเองให้ได้ดู ในการทดสอบกับไอสไตน์และฟรอยด์ เมสซิ่งได้รับคำสั่งจากจิตของฟรอยด์ให้ดึงหนวดของไอน์สไตน์มา 3 เส้น ซึ่งก็ปรากฏว่าทำได้ตรงตามคำสั่ง และกับมหาตมะ คานธี สามารถหยิบขลุ่ยขึ้นมาจากลิ้นชักบนโต๊ะและยื่นให้คานธีตามคำสั่งของคานธีจริง ๆ และอีกครั้งหนึ่งสามารถหาเพชรประจำตระกูลมูลค่าสูงถึง 8 แสนเหรียญของคหบดีชาวโปแลนด์ที่หายไปในงานเลี้ยงครั้งหนึ่งได้ โดยที่ได้ระดมคนหาจนทั่วแล้วก็ไม่พบ แต่เมสซิ่งรู้ว่าเพชรซ่อนอยู่ในตุ๊กตาหมีในห้องของคนงานในบ้านคณบดีนั่นเอง เนื่องจากลูกชายตัวเล็ก ๆ ของคนรับใช้ในบ้านเป็นผู้นำไปซ่อนเอง
ความสามารถของเมสซิ่งยังสามารถทำนายเหตุการณ์ล่วงหน้าได้อีกด้วย หลายต่อหลายครั้งที่ออกแสดง เมสซิ่งได้ทำนายเหตุการณ์สงครามไว้ว่า ดินแดนแถบคาบสมุทรบอลติก, ไบโลรัสเซีย, ยูเครน จะตกอยู่ภายใต้การยึดครองของนาซี หรือเป็นผู้ทำนายถึงจุดจบของอดอล์ฟ ฮิตเลอร์ จนถูกทางนาซีไล่ล่าตัวอย่างหนัก ซึ่งทุกอย่างก็ปรากฏเป็นจริงดังคำทำนายทุกอย่าง
โวล์ฟ เมสซิ่ง เสียชีวิตเมื่อวันที่ 8 พฤศจิกายน ค.ศ. 1974 ที่กรุงมอสโคว์ ประเทศรัสเซีย
โอปปาติกะ

ในศาสนาพุทธ โอปปาติกะ (บาลี: อุปปาติก) หมายถึง ผู้เกิดผุดขึ้นโดยไม่ต้องอาศัยพ่อแม่ และโตเต็มตัวในทันใด ตามแต่อดีตกรรม ตายก็ไม่มีซากปรากฏ ได้แก่ เทวดา พรหม สัตว์นรก เปรต อสุรกาย
โอปปาติกะ จัดเป็นหนึ่งในโยนิ 4 ที่เหลือได้แก่ ชลาพุชะ (สัตว์เกิดในครรภ์) อัณฑชะ (สัตว์เกิดในไข่) และสังเสทชะ (สัตว์เกิดในไคล)
โรงเรียนนาโพธิ์พิทยาสรรพ์

| โรงเรียนนาโพธิ์พิทยาสรรพ์ Naphopittayasan School |
| --- | --- |

ข้อมูล
ชื่ออื่น: นพส. (NPS)
ประเภท: โรงเรียนรัฐบาล
คำขวัญ: บาลี: นตฺถิ ปญฺญา สมาอาภา (แสงสว่างเสมอด้วยปัญญาไม่มี)
สถาปนา: 2 มีนาคม พ.ศ. 2527
สี:     สีแดง-สีน้ำเงิน-สีเหลือง
เพลง: มาร์ชนาโพธิ์พิทยาสรรพ์
สังกัด: สำนักงานคณะกรรมการการศึกษาขั้นพื้นฐาน
เว็บไซต์: http://www.naphonps.ac.th
โรงเรียนนาโพธิ์พิทยาสรรพ์ ได้รับอนุมัติจากกรมสามัญศึกษา กระทรวงศึกษาธิการ ให้จัดตั้งเมื่อวันที่ 2 มีนาคม พ.ศ. 2527 มีเนื้อที่ 75 ไร่ 2 งาน 40 ตารางวา ตั้งอยู่บนพื้นที่สาธารณประโยชน์บ้านหนองแหน สถานที่ก่อสร้าง อยู่ติดถนนแจ้งสนิท ตรงหลักกิโลเมตรที่ 30 - 31 อยู่ห่างจาก อำเภอบรบือ ประมาณ 22 กิโลเมตร อยู่ห่างจากตัวจังหวัดมหาสารคาม 55 กิโลเมตร
ข้อมูลทั่วไป

โรงเรียนนาโพธิ์พิทยาสรรพ์ ตั้งอยู่เลขที่ 84 หมู่ 13 บ้านปทุมทอง ตำบลนาโพธิ์ อำเภอกุดรัง จังหวัดมหาสารคาม เป็นโรงเรียนมัธยมศึกษาขนาดเล็ก ประจำตำบลนาโพธิ์ มีจำนวนนักเรียน  400 คน สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ สำนักงานเขตพื้นที่การศึกษามัธยมศึกษามหาสารคาม ทำการสอนตามหลักสูตรแกนกลางการศึกษาขั้นพื้นฐาน พุทธศักราช 2551 ในระดับชั้นมัธยมศึกษาปีที่ 1– 6
เฟรเดริก ชอแป็ง

เฟรเดริก ชอแป็ง
เฟรเดริก ฟร็องซัว ชอแป็ง (ฝรั่งเศส: Frédéric François Chopin, ออกเสียง: [​ʃɔ.pɛ̃]) หรือ ฟรือแดรึก ฟรันต์ซีเชก ชอแป็ง (โปแลนด์: Fryderyk Franciszek Chopin บางครั้งสะกดว่า Szopen) เป็นคีตกวีชาวโปแลนด์ เกิดเมื่อวันที่ 1 มีนาคม ค.ศ. 1810 เสียชีวิตเมื่อวันที่ 17 ตุลาคม ค.ศ. 1849 จากวัณโรคที่ส่งผลต่อระบบทางเดินหายใจ ชื่อที่บิดามารดาของเขาตั้งให้คือ "Fryderyk Franciszek Chopin" ต่อมาได้หันมาใช้ชื่อเป็นภาษาฝรั่งเศสเมื่อเขาได้ตัดสินใจจากประเทศบ้านเกิดเป็นการถาวรเพื่อมุ่งหน้าสู่กรุงปารีส ประเทศฝรั่งเศส